- 1 Amǝ Korinti
- <
- 9
- >

9
Bulǝs ɓinǝ paktúró nǝ
bancame male
1 Mim ngga, ǝn pa mbak atà rǝam mǝ nǝ duk ulang do mǝnana ǝn earkiyi ce ka? Mim ngga mǝ nda mǝ'mishan re? Ən sǝn ma Yesu Mǝtala sǝm nǝ mǝsǝam re? Do mǝnana wu duk amǝkwaɗi ka, pà ace túró mem mǝnana ǝn pakki Mǝtalabangŋo ka re?*9:1 Ɓalli gbal aɓa: Atúró 9:3,17; 1Kor 9:19; 15:18; 2Kor 12:12; 1Tas 2:6. 2 Ko ɓǝ̀ ndo ama aɓea aɓwana em ama mǝ nda mǝ'mishan raka, dumǝna ama wun ngga, wun nǝ̀ em! Acemǝnana wun ngga, wu nda ka gir'lǝmdǝa aɓa mǝsǝcau mala túró mishan mem aban Mǝtalabangŋo.
3 Mǝnia ka nda kunam aban aɓwana mǝnana à kǝ earce súrǝ̀ rǝcandǝa mala duk mǝ'mishan mem ngga. 4 Nggearǝ sǝm ngga, sǝm kārǝa ɓǝà pà sǝm girlina andǝ girnùná re?†9:4 Ɓalli gbal aɓa: 1Kor 9:14. 5 Aɓea amǝ'mishan, andǝ amǝ'eam Mǝtalabangŋo andǝ Bitǝrus ka, à kǝ twal amālea ateà aban ká túró. Sǝm ngga, pà sǝm nǝ̀ gandǝ pa kǝla yia re?‡9:5 Ɓalli gbal aɓa: Mat 8:14; 12:46; Yoh 1:42; 1Kor 7:7-8. 6 Ko mim sǝnǝ Barnabas ka, sǝm nda ka kǝ aɓwana mǝnana duk púp sǝm nǝ̀ nggǝ pak túró ace linǝ́ ɓamur rǝ sǝm ngga le?§9:6 Ɓalli gbal aɓa: Atúró 4:36.
7 Ya soje nani mǝnana à kǝ mbwe aɓa túró soje male raka? Ya mǝ'rya nani mǝnana pà nǝ̀ li ɓǝlanggun mala ɓaban male raka? Sǝ ya yálgír nani mǝnana pà nǝ̀ nu kiura mala agirkusǝu male raka? 8 Mǝno ka nê mala ɓamúràm na le? Nggearǝ Nggurcau mala Musa bang anggo re? 9 Nda kam à gìlǝì aɓa Nggurcau mala Musa ama, &lt;&lt;Kǝa na ama awu nǝ kùr kún nda-rya mǝnana a kǝ pàngŋǝ̀nà túró nǝi aban nya mǝssa ka ɗàng.&gt;&gt;*9:9 Ɓalli gbal aɓa: Nggur 25:4; 1Tim 5:18. Ado ka, wu kǝ sǝni kǝla Ɓakuli na aban nacau amur ɗenyinǝ anda-rya le?†9:9 Ɓalli gbal aɓa: 1Tim 5:18 10 Pa aban nacau ace sǝm re? Mǝsǝcau, nda ace sǝm sǝ à gilǝ mǝnia yì cau ka. Lǝmdǝ ama ɓwa mǝnana kat kwár ban-rya, sǝ ɓwa mǝnana nya mǝssa ka, yia kǝm ngga, à tsǝk ɓalǝia à nǝ̀ li aɓa mǝnia yì mǝssa à pakkiyi túrè ka. 11 Mǝnana sǝm ɓealna mǝsǝɓeale cau mala Ɓakuli a ɓabum wun ngga, ɓoaro ɓǝ̀ sǝm kum girlina aban wun re?‡9:11 Ɓalli gbal aɓa: Rom 15:27. 12 Ɓǝ̀ wu pè aɓea aɓwana mana à hamnǝ cau mala Ɓakuli aban wun ngga gbasha aɓalǝ agirkuma ma'wun ngga, sǝm ngga ɓoaro ɓǝ̀ sǝm kumô ɓǝ̀ kútì malea re?
Sǝama anggo ka, sǝm paktúró nǝ mǝnia yì bancame ka ɗàng. A kúnì ka, sǝm bwal rǝ sǝm aɓalǝ agir kat, acemǝnana ɓǝ̀ sǝm ngga pak kǝgìr mǝnana nǝ̀ tsǝa ɓwapǝndǝa nǝ̀ ɗwanyi ok Cau Amsǝban mala Kǝrǝsti ka ɗàng. 13 Wun ngga, wu sǝlǝ mbo ama aɓwana mǝnana à kǝ paktúró aɓa Ndàmǝgule mala Ɓakuli ka, àkǝ̀ banì sǝ à nǝ̀ kum girlina? Sǝ aɓwana mǝnana à kǝ paktúró mala ɗārǝâ amur gyangŋan nǝ́ agir mǝnana à yinǝia ka, àkǝ̀ ɓālǝi sǝ à nǝ̀ li re?§9:13 Ɓalli gbal aɓa: Nggur 18:1. 14 Anggo gbal, Mǝtalabangŋo tsǝ́ngŋǝ̀nà nzongcau ama aɓwana mǝnana à kǝ hamnǝ Bǝsa Cau Amsǝban ngga, àkǝ̀ ɓālǝi sǝ à nǝ̀ kum gìr dola malea.*9:14 Ɓalli gbal aɓa: Mar 10:10; Luk 10:7.
15 Sǝ yàle ǝn paktúró nǝ kǝ kina aɓalǝ amǝno yì agir ka ɗàng. Sǝ ǝn pa aban gilǝa wun ace mǝnana ɓǝ̀ wu pàkkam anggo ado ka ɗàng. Ɓoaribani ɓǝ̀ ǝn wú, amur mǝnana ɓeɓwa ɓǝ̀ tamsǝam arǝ nggori nǝ túró hama mǝnana alta mbweban ace pà kàm raka.†9:15 Ɓalli gbal aɓa: 2Kor 11:10. 16 Kat andǝ amani ka, pà mǝ nǝ jali ace hamnǝ Cau Amsǝban ɗang, acemǝnana dumǝ́nàm púp ɓǝ̀ ǝn hamnǝi. Ɓǝ̀ ǝn hamnǝ Cau Amsǝban raka, mǝ nda aɓa ká gìr'mur'mwana! 17 Ɓǝ̀ twale mala ɓamúràm na sǝ ǝn nggǝ hamnǝ cau ka, à nǝ̀ mbwem; sǝ ǝn nggǝ pe, acemǝnana gìr na mǝnana Ɓakuli nǝ̀ pam ama ɓǝ̀ ǝn pe ka.‡9:17 Ɓalli gbal aɓa: 1Kor 4:1; Gal 2:7. 18 Mana nda tangnakusǝam? Kǝ gìr mǝnana nda tangnakusǝam ngga, nda njar mana Ən kúmô mala hamnǝ Cau Amsǝban mǝnana pà atārǝia andǝ mbweban raka. Nda gìr mana tsǝa sǝ pà mǝ nǝ alta gìr mǝnana nǝma à nǝ̀ pàkkam ace túró hamnǝ Cau Amsǝban mǝnana ǝn nggǝ pàk ka ɗàng.§9:18 Ɓalli gbal aɓa: 2Kor 11:7.
19 Mim ngga mǝ nda atà rǝàm, mǝ nda guro mala kǝɓwa ɗàng. Mǝ nda mǝnana ǝn tsǝk ɓamúràm, ǝn duk guro mala koyan ngga, ace mǝnana ɓǝ̀ ǝn yinǝ aɓwana pas aban Kǝrǝsti ka. 20 Aɓalǝ amǝ Yahudi ka, ǝn do kǝla ɓwa Yahudi, ace mǝnana ɓǝ̀ ǝn yinǝ amǝ Yahudi aban Yesu ka. Aɓalǝ aɓwana mǝnana à nda aɓata Nggurcau mala Musa ka, ǝn do kǝla yia, kat andǝ amani ama dupam púp ɓǝ̀ ǝn kpata Nggurcau mala Musa raka. Ən pa anggo ace mǝnana ɓǝ̀ ǝn yinǝia aban Yesu.*9:20 Ɓalli gbal aɓa: Rom 11:14. 21 Anggo gbal, ɓǝ̀ mǝ nda aban paktúró aɓalǝ aɓwana mana à súrǝ̀ Nggurcau mala Musa raka, ǝn mgbàllì cau mala Nggurcau a giriban, ǝn do kǝla yia, ace mǝnana ɓǝ̀ ǝn yinǝia aban Yesu. Mǝnia ka lǝmdǝ ama ǝn ɓinǝ kpata Nggurcau mala Musa ka ɗàng; mim ngga mǝsǝcau, mǝ nda aɓata Nggurcau mala Kǝrǝsti.†9:21 Ɓalli gbal aɓa: Rom 2:12,14. 22 Aɓalǝ aɓwana mǝnana à pànǝ rǝcandǝa raka, ǝn do kǝla mwashat aɓalǝia, ace mǝnana ɓǝ̀ ǝn nunnia aban Yesu. A masǝlǝate ka ǝn duk koya gìr ka aban aɓwana kat, ace mǝnana ɓǝ̀ ǝn amsǝ aɓwana aɓalǝia a koya njar mǝnana nǝ̀ gandǝ pak ka.‡9:22 Ɓalli gbal aɓa: Rom 11:14; 15:1; 1Kor 10:33; 2Kor 11:29. 23 Mim ngga ǝn pak amǝnia yia agir kat ka, ace mǝsǝrǝ Bǝsa Cau Amsǝban, ace mǝnana ɓǝ̀ ǝn kum kāmbe mem aɓalǝ atsǝkbu mana à ndakam aɓalǝi ka.
24 Wu sǝlǝ mbak ama aɓa ɗire ɓanggi-amire ka, aɓwana pas sǝ à nǝ̀ ɓangŋa, sǝ ɓwa mwashat nda nǝ̀ li, nǝ̀ kum tangnakusǝi ka? Wun ngga, wun nǝ̀ ɓangŋa anggo gbal, ace mǝnana ɓǝ̀ wu kum tangnakusǝ wun.§9:24 Ɓalli gbal aɓa: Ib 12:1.
25 Aɓwana mǝnana kat à nǝ̀ kutio aɓa pakkiɗire ɓanggi-amire ka, dumǝna ama à nǝ̀ pa rǝia ace kwar-rǝǔ mala ɓangmire. Yia ka à kǝ pa anggo ace mǝnana à nǝ̀ kum tangnakusǝu mana nǝ̀ mal ka; sǝ ma'sǝm ngga, sǝm nggǝ pe ace tangnakusǝu mǝnana pà nǝ̀ mal raka.*9:25 Ɓalli gbal aɓa: 2Tim 2:5; 4:8; Jem 1:12; 1Bit 5:4. 26 Nda gìr mǝnana tsǝa sǝ ǝn nggǝ ɓangmire nǝ mǝsǝam jik aban ká masǝlǝate ka; mǝ nda kǝla mǝ'ta dambe mǝnana kǝ tāban ɓà raka. 27 Ən kanì nggūrǝam gìr, ǝn tsǝì ɓǝ̀ tanni ace mǝnana ɓǝ̀ okam; ǝn nggǝ pa anggo ace mǝnana, anzǝm mana ǝn hamǝni aɓwana Cau Amsǝban ngga, mim nǝ ɓamúràm ngga, ɓǝà kǝa ginǝam, à giram nǝ tangnakusǝam ɗàng.†9:27 Ko 27Ən nggǝ tsǝk nggūrǝam púp aɓata kwar-rǝǔ mǝkwane ace kpata gìr mǝnana ɓoaro ɓǝ̀ pe ka ace mǝnana, ɓǝ̀ kǝa do ama, anzǝm mǝnana ǝn ham nǝia aɓwana nǝ Cau Amsǝban ngga, mim nǝ ɓamúràm ngga mǝ ɗwanyi kum amsǝban ɗang.

- 1 Amǝ Korinti
- <
- 9
- >

*9:1 9:1 Ɓalli gbal aɓa: Atúró 9:3,17; 1Kor 9:19; 15:18; 2Kor 12:12; 1Tas 2:6.

†9:4 9:4 Ɓalli gbal aɓa: 1Kor 9:14.

‡9:5 9:5 Ɓalli gbal aɓa: Mat 8:14; 12:46; Yoh 1:42; 1Kor 7:7-8.

§9:6 9:6 Ɓalli gbal aɓa: Atúró 4:36.

*9:9 9:9 Ɓalli gbal aɓa: Nggur 25:4; 1Tim 5:18.

†9:9 9:9 Ɓalli gbal aɓa: 1Tim 5:18

‡9:11 9:11 Ɓalli gbal aɓa: Rom 15:27.

§9:13 9:13 Ɓalli gbal aɓa: Nggur 18:1.

*9:14 9:14 Ɓalli gbal aɓa: Mar 10:10; Luk 10:7.

†9:15 9:15 Ɓalli gbal aɓa: 2Kor 11:10.

‡9:17 9:17 Ɓalli gbal aɓa: 1Kor 4:1; Gal 2:7.

§9:18 9:18 Ɓalli gbal aɓa: 2Kor 11:7.

*9:20 9:20 Ɓalli gbal aɓa: Rom 11:14.

†9:21 9:21 Ɓalli gbal aɓa: Rom 2:12,14.

‡9:22 9:22 Ɓalli gbal aɓa: Rom 11:14; 15:1; 1Kor 10:33; 2Kor 11:29.

§9:24 9:24 Ɓalli gbal aɓa: Ib 12:1.

*9:25 9:25 Ɓalli gbal aɓa: 2Tim 2:5; 4:8; Jem 1:12; 1Bit 5:4.

†9:27 9:27 Ko 27 Ən nggǝ tsǝk nggūrǝam púp aɓata kwar-rǝǔ mǝkwane ace kpata gìr mǝnana ɓoaro ɓǝ̀ pe ka ace mǝnana, ɓǝ̀ kǝa do ama, anzǝm mǝnana ǝn ham nǝia aɓwana nǝ Cau Amsǝban ngga, mim nǝ ɓamúràm ngga mǝ ɗwanyi kum amsǝban ɗang.

© 2022 SCO