- Sǝna mala Yohana
- <
- 15
- >

15
Amǝturonjar tongno nong-ɓari
yinǝ masǝlǝata agir tanni-twal-là
1 Anzǝm mǝno ka, ǝn sǝn ɓe gir'lǝmdǝa mǝgule andǝ mǝ'pa ndali, puro a kùli. Amǝturonjar na yia tongno-nong-ɓari, mǝnana à ndanǝ masǝlǝata agir yinǝ tanni-twal-là, mǝnana à nǝ̀ yia lǝmdǝ masǝlǝata bumlulla mǝgule mala Ɓakuli nǝia ka.*15:1 Ɓalli gbal aɓa: Pǝris 26:21. 2 Nyare ǝn sǝn ɓe kǝgìr kǝla nggeamùr gǝlas mǝnana à zurǝi andǝ bǝsa ka. Sǝ ɗǝm ngga ǝn sǝn aɓwana mǝnana à limurǝm amur nyamɓikea andǝ ɓǝ̀nzál male andǝ lámbà mala lùllǝì ka, aban came a kún mǝno yì nggeamùr gǝlas ka. Ko yan ateà ka, bwal mǝzangŋan mǝnana Ɓakuli pè wi ka, a buì. 3 À nda rǝ tu nggyal mala Musa, yì guro mala Ɓakuli, andǝ nggyal mala Mǝgam; à kǝ na ama:
&lt;&lt;We, Mǝtalabangŋo Ɓakuli,
mǝnana a Karmur Gulo
kat ka,
a pakki atúró mǝgulke
andǝ agir pa'ndali.
Atúró mô kat ka,
a kǝ́ pea aɓa
mǝsǝcau andǝ kpate
a njarnì,
We Murǝm mala anzali!†15:3 Ɓalli gbal aɓa: Pur 15:1; Ang 145:17.
4 Yana ɓwe na pà nǝ̀
ɓanggo raka?
Yana ɓwe na nǝ̀ ginǝ
pe lùllǝò gulo,
We Mǝtalabangŋo?
We nǝmurǝo ɓǝ̀rɓǝ̀r,
a nda Mǝfele.
Aɓwana arǝ anzali kat,
à nǝ̀ yia peri
a ɓadǝmbo,
acemǝnana atúró
ɓealɓoarna mô ka,
à pusǝna rǝia.&gt;&gt;‡15:4 Ɓalli gbal aɓa: Ir 10:7; Ang 86:9-10.
5 Anzǝm mǝnia ka, ǝn sǝni à mǝn Ndàmǝgule mala Ɓakuli, yì Taragula mǝfele mana akanó a kùli ka,§15:5 Ɓalli gbal aɓa: Pur 40:34. 6 sǝ amǝturonjar nì tongno-nong-ɓari mǝnana à ndanǝ agir yinǝ tanni-twal-là ka, à nda ban purî ɓālǝi. À oasǝki anggea-daura pwasǝa mana à teǎ nǝ nggubyau linǝn mǝɓoarnsari ka a rǝia, sǝ à marǝki abugir mǝnana à peǎ nǝ bolo-njengǝlan ka, a kikilia. 7 Mwashat atà agiryilǝmu nì ine ka, yiu yi pè koyan atà amǝturonjar mǝno tongno-nong-ɓari ka, tasau mǝnana a tùllì nǝ zǝnariya ka. Amǝnia yia atasau ka, à lumsǝkia nǝ bumlulla mala Ɓakuli mana ndanǝ yilǝmu, málá male pà kàm raka. 8 Kara Ndàmǝgule twalo lùmsǝ nǝ yele, mǝnana pur nǝ ɓá ɓoarɓwa andǝ rǝcandǝa mala Ɓakuli ka.*15:8 mǝnana pur nǝ ɓá ɓoarɓwa andǝ rǝcandǝa mala Ɓakuli ka. Ko &lt;&lt;mǝnana lǝmdǝa ama Ɓakuli aɓa ɓoarɓwa andǝ rǝcandǝa male ka nda abanì.&gt;&gt;†15:8 Ɓalli gbal aɓa: 2Kpa 5:13-14; 1Amur 8:10-11; Isha 6:4; Ezǝk 44:4. Kǝ ɓwa pà nǝ̀ gandǝ kutio aɓa Ndàmǝgule ɗàng she ɓǝà amǝno yì agir tongno-nong-ɓari màlà yìnǝ́ tanni-twal-là, mǝnana a bu amǝturonjar tongno-nong-ɓari, à malǝna ka.

- Sǝna mala Yohana
- <
- 15
- >

*15:1 15:1 Ɓalli gbal aɓa: Pǝris 26:21.

†15:3 15:3 Ɓalli gbal aɓa: Pur 15:1; Ang 145:17.

‡15:4 15:4 Ɓalli gbal aɓa: Ir 10:7; Ang 86:9-10.

§15:5 15:5 Ɓalli gbal aɓa: Pur 40:34.

*15:8 15:8 mǝnana pur nǝ ɓá ɓoarɓwa andǝ rǝcandǝa mala Ɓakuli ka. Ko &lt;&lt;mǝnana lǝmdǝa ama Ɓakuli aɓa ɓoarɓwa andǝ rǝcandǝa male ka nda abanì.&gt;&gt;

†15:8 15:8 Ɓalli gbal aɓa: 2Kpa 5:13-14; 1Amur 8:10-11; Isha 6:4; Ezǝk 44:4.

© 2022 SCO